Lav et referat af nedenstående tekst:

Tekst:
Der bliver lavet kropsudsmykninger for livet, når flere hundrede mennesker lægger sig under nålen på Nordic Inc festival. En af dem er Michelle Eberhardt. - Jeg er ved at få lavet et øje med en tåre i, som symbol på min morfar, der gik bort i marts. Ovenover skal jeg have lavet en rose, som var hans yndlingsblomst, siger hun. I år er 300 tatovører fra hele verden på plads i 70 stande på Nordic Ink Festival, og det betyder, at festivalen kan melde totalt udsolgt. Det er fjerde år i træk, at der bliver lagt hud til de ofte store og farvestrålende motiver på messen i Frederikshavn. - Tendensen lige nu er, at der bliver lavet rigtig meget old school og rigtig meget realistisk. Realistiske billeder er super meget oppe i tiden, siger Morten Friss fra Skagen Tattoo. På messen kan de besøgende få inspiration til kommende tattoos - og måske få lavet drømmetatoveringen. - Det er spændende at se, hvad de andre får lavet. Der er nogle, hvor man tænker 'hvad sker der lige her?' og sådan noget, siger Daniel Halvorsen, mens han får tatoveret et kvindeansigt med et kranie i midten. Nordic Ink Festival fortsætter søndag, hvor weekendens flotteste tatovering bliver kåret.

Referat:
Tatovører fra hele verden besøger i disse dage Arena Nord til den helt udsolgte Nordic Ink Festival.